**БАСТАУЫШ СЫНЫП ОҚУШ ЫЛАРЫН ҒЫЛЫМИ ЖОБА ЖАЗУҒА БАУЛУ.**

**Жолшиева Салтанат Зулпухарқызы.**

**Шымкент қаласы №69 жалпы орта білім беретін мектеп**

Қазіргі таңда мектеп пен мұғалімнің басты мақсаты - шешуші әлеуметтік-мәдени құзыреттілікке ие, сыртқы әлеммен жағымды өзара әрекеттесуге дайын, өзін-өзі тәрбиелеу, жаңа әлеуметтік-экономикалық, мәдени және тарихи жағдайларда өзін-өзі анықтау. Бұл жас мектеп оқушыларын белсенді танымдық іс-әрекетке, атап айтқанда, білім беру тәжірибесіндегі оқу-зерттеу жұмыстарына тарту үшін белгілі бір педагогикалық жағдайлар жасауды білдіреді.

Мектеп оқушыларына арналған ғылыми-зерттеулер жұмыстарына байланысты оқулықтар жоқтың қасы, осы орайда мұғалімдер балаларға арналған ғылыми-зерттеу жұмыстарын ұйымдастыруға әдістемелік қолдау көп көрсетпейді. Әсіресе бастауыш сынып оқушылары үшін ғылыми жоба жазып, зерттеулер жасау қиынға соғады.

Оқушылардың зерттеу дағдыларын (бақылау, зерттеуді жоспарлау, мәліметтерді жинау және ұсыну, нәтижелерді интерпретациялау) мынадай әдістемелік бағытта қарастырсақ болады:

1. Өсімдіктер (өсімдіктердің алуан түрлілігі, гүлді өсімдіктердің бөліктері және олардың маңызы, өсімдіктердің тіршілік ету жағдайы, өсімдіктерді қорғау).

2. Жануарлар (жануарлардың алуан түрлілігі, жануарлардың мінез-құлқы және тіршілік процестері, жануарларды қорғау).

3. Заттар және олардың қасиеттері (заттардың түрлері, ауа, су, минералдар).

Жұмыстың бірінші кезеңінде (1-2 сыныптар) зерттеу қызметі жас ерекшеліктеріне байланысты енді ғана қалыптаса бастайды. Сондықтан 1-2 сыныптардағы басты мақсат - білім беру іс-әрекетінің әр түрлі түрлерін, сонымен қатар білім беру ынтымақтастығының жолдарын қалыптастырамыз.

Содан соңоқушылардың негізгі зерттеу дағдыларын дамыту қажет. (зерттеу, ақпараттық, ұйымдастырушылық, бағалау).

Зерттеу жұмысын жүргізу үшін мынадай міндеттерді алға қоямыз:

• Аналитикалық ойлау қабілеттерін дамытуға ықпал ету: жинақталған материалды жіктеу, салыстыру, жалпылау;

• оқушының шығармашылық қабілетін ашу;

• ғылыми-зерттеу жұмыстарында ақпараттық технологияларды қолдану негіздерімен танысу үшін жағдайлар жасау;

• көпшілік алдында сөйлеу мәдениетін қалыптастыруға ықпал ету;

• ғылыми жобалау негіздерін дамытуға ықпал ету;

• мақсатты түрде бақылау және қорытынды жасау қабілетін дамыту.

• логикалық қабілеттерін арттыру

Ғылыми жұмыстарға қойылатын талаптар:

1. Ғылыми зерттеу жұмыстарының кезеңдері
2. Ғылыми жобаға тақырып таңдау
3. Зерттеу тақырыбы бойынша әдебиеттерді зерделеу
4. Зерттеу жұмысының жоспарын құру
5. Ғылыми жобаны рәсімдеу

ТАҚЫРЫП-мәселелердің өзіне тән сипатын көрсетеді, сонымен қатар тақырыпта қысқа формада құрылған, айқын бір мағыналы, дәл, жарнамалық мәселелерді шешу әдістері болады.

Тақырыпты таңдау ережесі:

Ғылыми жарысқа келесі жұмыстар ұсынылады:

1. Ғылымның осы саласындағы фактілерді, оқиғаларды, құбылыстарды және жеке , бұрын мәлім болмаған жақтарын жариялайтын;
2. Практикалық тапсырмаларды шешуде жаңалық еңгізетін аппараттар, модельдер мен аспаптардың конструкциясын ұсынатын, мектептегі эксперименттерді , өндірістік үрдістердің ұтымды пайдалануын жетілдіруге қатысатын;
3. Әлеуметтік- экономикалық мәселелерді шешуге бағытталатын экономикалық- заңды негіздемесі бар компьютерлік модельдер мен жобалар;
4. Жарысқа кәмілеттік жасқа толмағандарға рұқсат берілмейтін аппаратуралар, сондай-ақ адам денсаулығы мен жануарларға зиянды заттары бар (уытты, радиоактивті, канцерогендік және мутагендік әрекеттегі зерттелмеген биологиялық активті құрамалар, адамдар мен жануарларға патогенді немесе оған тең заттар, микроағзалар, вирустар, алкоголь, темекі т.б) және жануарларға қатыгездік көрсететін эксперименттер пайдаланылған жұмыстар жарысқа қатысуға жіберілмейді;
5. Ғылыми жарыстарда бұрын қаралған және қорғалған жобаларды жарысқа қатыстыруға жол берілмейді.

**Ғылыми жоба тақырыптарын таңдау ережесі**

1. Тақырып оқушыларға қызықты, оларды тартатындай болу керек.
2. Тақырып орындалатын, шешімі зерттеуге қатысушыларға пайдасы тиетіндей болу керек.
3. Оқушылардың қызығушылығын ескере отырып, жетекші өзі жақсы білетін тақырып аясын таңдау керек.
4. Тақырып шынайы болу керек, онда жаңа дүниелер, күтпеген жаңалық, ерекшелік элементтері болу керек.
5. тақырып жұмыс ұзақ жылдарға созылмай, тез орындалатындай болу керек.
6. Тақырыпты бәрі түсінетіндей болу керек, әрине тақырып оқушылардың жас ерекшелігіне сәйкес келу керек.
7. Тілегі мен мүмкіндігінің ұштасуы.

Зерттеу аясындағы ғылыми жобалар жазуға көмектесетін ережелер:

1. Зейіннің нәтижелігі мен тұрақтылығын анықтау

2**.**Зейіннің аумағын анықтау

3.Зейіннің өнімділігін анықтау

4. Зейіннің ауысуы мен тұрақтылығын ақыл – ой әрекетінде зерттеу

5.Логикалық тапсырмалар арқылы оқушылардың ой-өрісін кеңейту, шығармашылық қабілеттерін арттыру

Түрлі әдстерді пайдалану арқылы тәжірибе жүзінде бастауыш сынып оқушыларының зейінінің даму деңгейін анықтауға болады.

Пайдаланған әдебиеттер тізімі:

1.Жеке тұлғаны қалыптастыру. Р.Көккөзова. 2004 ж.

2.»Ойын – оқушы білімін берік меңгерту құралы». А.Рысқұлбекова. 2005 ж.

3.»Бастауыш сынып» журналы. 2012 ж.

4.»Бастауыш мектепте оқыту» журналы. №11, 2011 ж.

5. «Мұғалім-әдіскер» журналы. №1,№2, 2012 ж.

6. Ойнайық та, ойлайық. Р.Кашенова. Поиграем, поговорим. Алматы, Ана тілі, 1996 ж.